# name
Del punt d'extracció al laboratori: errors preanalítics en el camí i recomanacions per una pràctica infermera segura

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2025-2026, Tutor: Esther Calero Molina

# metadata.dc.description.abstract[].value
Introducció: Els errors preanalítics (EP) comprometen la validesa dels resultats, incrementen el rebuig de mostres i les noves extraccions, i poden endarrerir decisions clíniques. Infermeria hi té un rol central perquè intervé en la identificació del pacient, la recollida, la manipulació immediata, el registre i el transport. Objectiu: Identificar els errors preanalítics més rellevants en la pràctica infermera, els factors que n’afavoreixen l’aparició i les intervencions estandarditzades descrites per prevenir-los. Mètodes: Revisió bibliogràfica estructurada amb cerca a bases de dades complementada amb cerca secundària amb Intel·ligència artificial (IA) OpenEvidence. Es van incloure 17 publicacions i es va realitzar una extracció d’errors, factors i recomanacions. Resultats: Els errors més reportats van ser l’hemòlisi i la mostra coagulada, juntament amb preparació del pacient, deficiència en dades (hora recollida, condicions), identificació, etiquetatge, dades demogràfiques (emergent error en pacient transgènere), sol·licituds incompletes, tubs de mostra incorrectes, volum inadequat (de tubs i orines 24 h) i de relació anticoagulant-sang, contaminació (microorganismes en hemocultius/ hisops, d’additius per ompliment desordenat de tubs, perfusions de catèter intravenós perifèric – PIC-, aire en gasometries), emmagatzematge inadequat i incidències logístiques (manca de centrifugació, inadequat temps, temperatura i vibració en el transport, p. ex. en tubs pneumàtics). S’associen factors de variabilitat del procediment per manca d’estandardització, formació i competència, pressió assistencial, manca comunicació entre professionals i limitacions d’equipament (important en l’estabilitat d’anàlits com en tests tolerància oral de glucosa en gestants), així com manca de control de qualitat i proves a peu de llit -POCT-. Es recullen recomanacions. Conclusions: La reducció dels EP requereix un enfocament de sistema basat en protocols, competència actualitzada i monitoratge amb indicadors amb retroalimentació del laboratori al punt d’extracció i reforçament d’informació al pacient.Tot plegat sosté les millores en la qualitat de la mostra i, en conseqüència, la seguretat pel pacient.

# metadata.dc.rights[].value
cc-by-nc-nd (c) Roses Simó, María Rosa, 2026

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Del punt d'extracció al laboratori: errors preanalítics en el camí i recomanacions per una pràctica infermera segura